તે ઉપરાંત, વિશ્વના રાજકિય તખતે બ્રિટનની વગ ઘટી રહ્યાના પુરાવામાં ઈન્ટરનેશનલ કોર્ટ ઓફ જસ્ટીસના એક જજ માટેની ચૂંટણી સ્પર્ધામાંથી યુકેએ લાંબા જંગ પછી ખસી જવું પડ્યું હતું. યુએન જનરલ એસેમ્બ્લીમાં ભારતીય ઉમેદવાર, હાલમાં પણ આઈસીજેના જજ રહેલા દલવીર ભંડારીને યુકેના ઉમેદવાર કરતાં ઘણા વધુ વોટ મળતા રહ્યા હતા, જો કે સલામતી સમિતિના વોટીંગમાં યુકેના જજ ક્રિસ્ટોફર ગ્રીનવુડને વધુ વોટ મળતા હતા. તેના કારણે મડાગાંઠ સર્જાતા યુકે છેક સુધી લડવા તૈયાર હતું, નેગેટિવ પબ્લિસિટી થઈ અને તેની સામે ગંદુ રાજકારણ રમવાનો પણ આક્ષેપ થતાં યુકેએ સ્પર્ધામાંથી ખસી જવામાં શાણપણ હોવાનું સમજી સોમવારે એ જાહેરાત કરી હતી.